b'\n_START_ARTICLE_\nKnji\xc5\xbenica Kolid\xc5\xbea svete Trojice, Dublin\n_START_SECTION_\nZgodovina\n_START_PARAGRAPH_\nKnji\xc5\xbenica je bila ustanovljena skupaj s kolid\xc5\xbeem leta 1592. Leta 1661 je Henry Jones predstavil Knjigo iz Kellsa, najbolj znan rokopis. James Ussher (1625\xe2\x88\x921656), nad\xc5\xa1kof Armagha, \xc4\x8digar najpomembnej\xc5\xa1i deli sta Veterum Epistolarum Hibernicarum Sylloge (1632) in Brittanicarum Ecclesiarum Antiquitates (1639), je knji\xc5\xbenici zapustil dragoceno zbirko z ve\xc4\x8d tiso\xc4\x8d tiskanimi knjigami in rokopisi. Njegovo celotno zbirko je izdala knji\xc5\xbenica v 24 zvezkih. _NEWLINE_Leta 1801 je dobila kot edina knji\xc5\xbenica na Irskem pravico do obveznega izvoda v Zdru\xc5\xbeenem  kraljestvu. V soboto, 29. novembra 2009, je zdru\xc5\xbeenje \xc5\xa1tudentov ob 16. uri organiziralo 24-urno sede\xc4\x8do stavko v znak protesta zaradi zmanj\xc5\xa1anja prora\xc4\x8duna za nakup knjig, pomanjkanja dostopa do knjig ob nedeljah in predlaganega zmanj\xc5\xa1anja okenc.\n_START_SECTION_\nStatus knji\xc5\xbeni\xc4\x8dnega gradiva\n_START_PARAGRAPH_\nV skladu z Zakonom o avtorski in sorodnih pravicah Irske iz leta 2000 je knji\xc5\xbenica v imenu Narodne knji\xc5\xbenice Irske in knji\xc5\xbenic Narodne univerze Irske, Limeri\xc5\xa1ke in Dublinske mestne univerze upravi\xc4\x8dena do obveznega izvoda vsega objavljenega v Republiki Irski. Tudi po britanskem zakonu o hrambi knji\xc5\xbenic, 2003, ki je nadaljevanje starej\xc5\xa1e pravice iz leta 1801, je knji\xc5\xbenica upravi\xc4\x8dena do izvoda vsakega objavljenega gradiva v imenu Britanske knji\xc5\xbenice, Bodleyjeve knji\xc5\xbenice v Oxfordu, Univerzitetne knji\xc5\xbenice v Cambridgeu, Narodne knji\xc5\xbenice Walesa in \xc5\xa0kotske narodne knji\xc5\xbenice v Zdru\xc5\xbeenem kraljestvu.\n_START_SECTION_\nDolga soba (Long Room)\n_START_PARAGRAPH_\n65 metrov dolga glavna soba (Long Room) Stare knji\xc5\xbenice, ki je bila zgrajena med letoma 1712 in 1732, hrani 200 000 najstarej\xc5\xa1ih knjig knji\xc5\xbenice. Sprva je imela raven strop, police za knjige pa na ni\xc5\xbeji ravni in odprto galerijo. Do 1850-ih je bil prostor napolnjen z gradivom, ki je bilo objavljeno na Irskem in v Veliki Britaniji. Leta 1860 je bila streha dvignjena nad galerijo. _NEWLINE_Dolga soba je oblo\xc5\xbeena z marmornimi doprsnimi kipi. Kolid\xc5\xbe je pridobil 14 kipov slavnega kiparja  Petra Scheemakersa. Ve\xc4\x8d velikih filozofov, pisateljev in znanih mo\xc5\xbe je podprlo kolid\xc5\xbe. Najbolj izstopajo\xc4\x8d je kip  Jonathana Swifta, ki ga je naredil Louis Fran\xc3\xa7ois Roubiliac._NEWLINE_Dolga soba ima eno zadnjih preostalih kopij Velikono\xc4\x8dne izjave Irske iz leta 1916 (Proclamation of the Republic, irsko For\xc3\xb3gra na Poblachta). To je oznanilo, ki ga Patrick Pearse prebral v bli\xc5\xbeini Glavne po\xc5\xa1te 24. aprila 1916. Obiskovalci si lahko ogledajo harfo, znano kot harfa Briana Boruja, ki je najstarej\xc5\xa1a na Irskem, saj je iz 15. stoletja. Harfa je iz hrasta in vrbe in ima 29 medeninastih strun.\n_START_SECTION_\nV popularni kulturi\n_START_PARAGRAPH_\nV filmu Vojna zvezd Epizoda II: Napad klonov je arhiv v templju jedijev neverjetno podoben Dolgi sobi v knji\xc5\xbenici kolid\xc5\xbea. Ta podobnost je povzro\xc4\x8dila polemike glede dovoljenja. Lucasfilm je to zanikal in uradno se je knji\xc5\xbenica odlo\xc4\x8dila, da ne bo vlo\xc5\xbeila to\xc5\xbebe.'